Θεόδωρος Βγενόπουλος

Ο Θεόδωρος Βγενόπουλος (Πάτρα, 1928 - Αθήνα, 25 Ιουλίου 2011) ήταν Έλληνας δικηγόρος. Διετέλεσε νομάρχης στη Ζάκυνθο, Πρέβεζα, Καστοριά, Λευκάδα και Αθήνα.Βλ. Νίκος Δ. Καράμπελας, William Goodison και Richard Burgess. Δύο λιγότερο γνωστοί περιηγητές στην Πρέβεζα και τη Νικόπολη, Πρεβεζάνικα Χρονικά, τχ. 47-48, Πρέβεζα, 2011, σελ. 139.

 Βιογραφία 
Ο Θοδωρής Βγενόπουλος, γιος του Ευγένιου, γεννήθηκε στην Πάτρα το 1928. Σπούδασε νομικά στο Πανεπιστήμιο Αθηνών και ήταν δικηγόρος Πατρών.Γεώργιος Ι. Κούρτης, Η Κοινοβουλευτική πορεία της Πρέβεζας (1915-2005), Αθήνα, 2005, σελ. 268. Μετά από επιτυχείς εξετάσεις εντάχθηκε στη διοίκηση του ελληνικού κράτους και πρωτοδιορίστηκε νομάρχης Ζακύνθου, από τις αρχές Ιουνίου μέχρι τις 16 Ιουλίου 1965.Βλ. Νιόνιος Μελίτας, Από τον Συνταγματάρχη στον Τραπεζίτη, Ζάκυνθος, 2007, σελ. 48-49. Στις 25 Φεβρουαρίου 1966 διορίστηκε νομάρχης Πρέβεζας,Βλ. Φ.Ε.Κ., τεύχος Γ΄, Αρ. 63, της 25ης Φεβρουαρίου 1966 θέση που υπηρέτησε μέχρι την 20ή Μαΐου 1967,Βλ. Φ.Ε.Κ., τεύχος Γ΄, Αρ. 211, της 20ής Μαΐου 1967. όταν παύθηκε από τη Δικτατορία. Στη Μεταπολίτευση διορίστηκε διαδοχικά νομάρχης Καστοριάς (1974-1976 περίπου), Λευκάδας (1977-1979 περίπου), Ζακύνθου (Δεκέμβριος 1980- Μάρτιος 1982)Βλ. Νιόνιος Μελίτας, Από τον Συνταγματάρχη στον Τραπεζίτη, Ζάκυνθος, 2007, σελ. 84-87. και για μία οκταετία νομάρχης Αθηνών (1982-1989).

Στη διάρκεια της νομαρχίας του στην Πρέβεζα υποκίνησε και υποστήριξε εκδηλώσεις για τον ποιητή Κώστα Καρυωτάκη, που είχε τερματίσει τη ζωή του στην Πρέβεζα τη χρονιά που γεννήθηκε ο Θοδωρής Βγενόπουλος στην Πάτρα. Μεταξύ των εκδηλώσεων αυτών ήταν και η διάλεξη του Ευάγγελου Λιάρου (1949-2012) στην Πάργα στις 22 Ιανουαρίου 1967, καθώς και η ανέγερση του μνημείου στο Βαθύ της Πρέβεζας, στο σημείο όπου ο ποιητής των Νηπενθών έβαλε τέρμα στη ζωή του.

Απεβίωσε στην Αθήνα, στις 25 Ιουλίου 2011, χωρίς να αφήσει απογόνους.

Βιβλιογραφία
 Γεώργιος Ι. Κούρτης, Η Κοινοβουλευτική πορεία της Πρέβεζας (1915-2005), Αθήνα, 2005.
 Νίκος Δ. Καράμπελας, William Goodison και Richard Burgess. Δύο λιγότερο γνωστοί περιηγητές στην Πρέβεζα και τη Νικόπολη, Πρεβεζάνικα Χρονικά, τχ. 47-48, Πρέβεζα, 2011, σελ. 138-198.
 Νιόνιος Μελίτας, Από τον Συνταγματάρχη στον Τραπεζίτη, Ζάκυνθος, 2007.

 Παραπομπές 

Κατηγορία:Νομάρχες Αθηνών
Κατηγορία:Νομάρχες Πρέβεζας
Κατηγορία:Νομάρχες Καστοριάς
Κατηγορία:Νομάρχες Ζακύνθου
Κατηγορία:Νομάρχες Λευκάδας
Κατηγορία:Έλληνες Νομάρχες
Κατηγορία:Έλληνες δικηγόροι του 20ού αιώνα
Κατηγορία:Απόφοιτοι της Νομικής Σχολής του Εθνικού και Καποδιστριακού Πανεπιστημίου Αθηνών